Tomas Delininkaitis
Tomas Delininkaitis (g. 1982 m. birželio 11 d.) – lietuvių krepšininkas, žaidžiantis gynėjo pozicijoje, NKL Jurbarko „Jurbarko-Kario“ klube. Nuo 2006 m. Lietuvos vyrų krepšinio rinktinės narys. Karjerą pradėjo 2001 m. Klaipėdos „Neptūno“ klube, 2003 m. perėjo į sostinės „Lietuvos Rytą“. Pasaulio krepšinio čempionate Japonijoje su rinktine užėmė 7 vietą. Vos pasibaigus 2006–2007 m. sezonui „Lietuvos Ryto“ komanda paskelbė, kad nebepratęs kontrakto su krepšininku. 2007 m. birželio 5 d. pasirašė dvejų metų kontraktą su Ukrainos komanda Mariupolio „Azovmaš“, kurią treniruoja lietuvis R. Girskis. 2008 m. T. Delininkaitis paliko klubą ir persikėlė žaisti į Ukrainos Superlygos Kijevo „Budivelnik" klubą. 2009 m. rugpjūčio 31 d. pasirašė vienerių metų sutartį su Mursijos „Murcia“ klubu. 2010 m. vasario 25 d. abipusiu susitarimu paliko komandą. 2010 m. balandžio 5 d. pasirašė sutartį su Graikijos Salonikų „PAOK“ klubu. 2010 m. rugsėjo 22 d. pasirašė dvejų metų kontraktą, su galimybe jį pratęsti dar vienam sezonui, su Kauno „Žalgirio“ klubu. 2017 m. liepos pabaigoje pasirašė dvejų metų sutartį su Klaipėdos „Neptūno“ klubu. 2020 m. sutartis su Klaipėdos Neptūnu nutraukta abipusiu susitarimu. 2020 m. spalio pabaigoje pasirašė sutartį su NKL klubu iš Jonavos. 2022 m. sausio pabaigoje sugrįžo į LKL ir pasirašė mėnesio trukmės sutartį, kurią galima pratęsti iki sezono pabaigos, su Utenos „Juventus“ klubu. 2023 m. vasario pradžioje tapo RKL klubo Jurbarko „Jurbarkas-Karys“ žaidėju, taip pat darbo dienomis asistuos treniruojant Palangos „Kuršių“ klubą. 2024 m. rugpjūčio pradžioje pratęsė sutartį su Jurbarko klubu dar metams.